**ΑΝΑΚΟΙΝΩΣΗ**

**ΠΕΡΙ ΥΠΟΒΟΛΗΣ ­­­­­ ΠΙΝΑΚΑ ΠΡΟΣΩΡΙΝΗΣ ΔΙΑΝΟΜΗΣ**

**ΤΟΥ ΥΠΟ ΕΙΔΙΚΗ ΕΚΚΑΘΑΡΙΣΗ ΠΙΣΤΩΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ**

**«ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ ΑΤΕ ΥΠΟ ΕΙΔΙΚΗ ΕΚΚΑΘΑΡΙΣΗ»**

Με την υπ’ αριθμ. 7/3/18-1-2013 απόφαση της Επιτροπής Μέτρων Εξυγίανσης (Φ.Ε.Κ.Β 76/18-1-2013) ανακλήθηκε η άδεια λειτουργίας του πιστωτικού ιδρύματος με την επωνυμία «Ταχυδρομικό Ταμιευτήριο Ελλάδος ΑΤΕ Υπό Ειδική Εκκαθάριση» και τέθηκε σε καθεστώς ειδικής εκκαθάρισης, δυνάμει των διατάξεων του άρθρου 68 του Ν. 3601/2007 (ΦΕΚ Α΄ 178/01.08.2007 όπως αυτές αντικαταστάθηκαν μετά την κατάργησή τους με τις διατάξεις του άρθρου 145 του Ν. 4261/2014(ΦΕΚ Α΄107/5.5.2014). Ο Ειδικός Εκκαθαριστής του πιστωτικού ιδρύματος με την επωνυμία «Ταχυδρομικό Ταμιευτήριο Ελλάδος ΑΤΕ Υπό Ειδική Εκκαθάριση» ανώνυμη εταιρεία με την επωνυμία «PQH Ενιαία Ειδική Εκκαθάριση Ανώνυμη Εταιρεία, Ειδικός Εκκαθαριστής Πιστωτικών Ιδρυμάτων» και το διακριτικό τίτλο «PQH Ενιαία Ειδική Εκκαθάριση A.E.», εδρεύουσα στο Δήμο Αμαρουσίου Αττικής οδός Γραβιάς αρ. 3 και Γρανικού), η οποία διορίστηκε με τη με αριθμό 182/1/04.04.2016 απόφαση της Επιτροπής Πιστωτικών και Ασφαλιστικών θεμάτων της Τράπεζας της Ελλάδος (Συνεδρ. 182/04.04.2016), που νόμιμα δημοσιεύθηκε στο ΦΕΚ Β 925/05.04.2016.

**ΑΝΑΚΟΙΝΩΝΕΙ**

ότι συνέταξε και υπέβαλε στην Τράπεζα της Ελλάδος ως αρμόδια Εποπτική Αρχή, Πίνακα Προσωρινής Διανομής, μετά την με αριθμό 384/6/23.03.2021 απόφαση της Επιτροπής Πιστωτικών και Ασφαλιστικών Θεμάτων της Τράπεζας της Ελλάδος, σύμφωνα με τις διατάξεις των παρ. 2 και 1 εδάφιο β΄ του άρθρου 6 του Κανονισμού Ειδικής Εκκαθάρισης Πιστωτικών Ιδρυμάτων (180/3/22.2.2016 απόφαση της Επιτροπής Πιστωτικών και Ασφαλιστικών θεμάτων της Τράπεζας της Ελλάδος, ΦΕΚ Β΄ 717/17.3.2016) σε συνδυασμό με τις διατάξεις των με αριθμό 41403/Β.1563/28.9.2012 και Γ.Δ.Ο.Π. 0000901 ΕΞ 2015/Χ.Π. 2217/30.6.2015 αποφάσεων του Υπουργού Οικονομικών ΦΕΚ Β΄ 2795/2012 και ΦΕΚ Β΄1303/30.06.2015, αντιστοίχως και δυνάμει της εκδοθείσας ΥΑ με αριθμό 146996/24.12.2020 όπως νόμιμα δημοσιεύτηκε στο υπ΄ αριθμόν 5698 Β΄/24.12.2020 ΦΕΚ. Οι προβλεπόμενες από τις ανωτέρω διατάξεις του Κανονισμού Ειδικής Εκκαθάρισης Πιστωτικών Ιδρυμάτων ανακοινώσεις αναμένεται να δημοσιευθούν στις 26.03.2021 και στις 02.04.2021 η τελευταία, στις Εφημερίδες Δημοπρασιών και Ελεύθερος Τύπος.

Κάθε πιστωτής, σύμφωνα με το εδάφιο γ΄ παρ. 1 άρθρου 6 του ως άνω Κανονισμού, δικαιούται να λάβει, με δικά του έξοδα, από τον Ειδικό Εκκαθαριστή, αντίγραφο του Πίνακα Προσωρινής Διανομής, υποβάλλοντας αίτημα είτε μέσω ηλεκτρονικής αλληλογραφίας στην ηλεκτρονική διεύθυνση requests@pqh.gr ή με φυσική αλληλογραφία στη διεύθυνση Γραβιάς 3 και Γρανικού, ΤΚ 15125 Μαρούσι. Για κάθε τυχόν επιπλέον πληροφορία, κάθε πιστωτής μπορεί να απευθύνεται στο τηλέφωνο: 2130887000.

**Για το ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ ΑΤΕ ΥΕΕ**

**ο Ενιαίος Ειδικός Εκκαθαριστής «PQH Ενιαία Ειδική Εκκαθάριση Ανώνυμη Εταιρεία,**

**Ειδικός Εκκαθαριστής Πιστωτικών Ιδρυμάτων» (ΕΠΑΘ 182/1/04.04.16, ΦΕΚ Β’ 925/05.04.16)**

**νομίμως εκπροσωπών το ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ ΑΤΕ ΥΕΕ**

**ΞΑΝΘΟΣ ΒΡΑΧΑΣ**